4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 40 της 2/9 Ιαν. 1959 (ΦΕΚ Β΄  8) Περί εξουσιοδοτήσεως Τελωνειακών Αρχών όπως αποφαίνωνται περί της συνδρομής των προϋποθέσεων προς χορήγησιν της υπό του άρθρ. 4 του Ν.Δ. 3714/57 προβλεπομένης απαλλαγής μηχανικού εξοπλισμού μεταλλευτικών επιχειρήσεων. Έχοντες υπ’ όψιν 1)Τας διατάξεις των παρ. 2 και 3 του άρθρ. 6 του Α.Ν. 1851/51 περί τροποποιήσεως φορολογικών διατάξεων επί μεταλλείων κλπ. (ΦΕΚ 181/1951) ως εκυρώθη και ετροποποιήθη δια του άρθρου τετάρτου του Ν.Δ. 2627/53 περί κυρώ σεως, τροποποιήσεως και συμπληρώσεως του Α.Ν. 1851/51 (ΦΕΚ 296/1953) 2)το άρθρ. 4 του Ν.Δ. 3714/1957 περί κυρώσεως συμβάσεως εκμισθώσεως του δημοσίου μεταλλείου Βάβδου-Χαλκιδικής κλπ. και 3)το άρθρ. 6 του Α.Ν. 881/1949 περί Τελωνειακών και Δασμολογικών τινών διατάξεων (ΦΕΚ 18/1949), αποφασίζομεν: Ι.Εξουσιοδοτούμεν τους Διευθυντάς των Διευθύνσεων Τελωνείων Α΄ και Β΄ τάξεως όπως από της ισχύος της παρούσης αποφαίνωνται περί της συνδρομής των προϋποθέσεων δια την άνευ καταβολής δασμών και λοιπών φόρων κλπ. εισαγωγήν των υπό του άρθρ. 4 του Ν.Δ. 3714/1957 προβλεπομένων ειδών ήτοι μηχανημάτων εξαρτημάτων ανταλλακτικών και εργαλείων εισαγομένων υπό των μεταλλευτικών επιχειρήσεων και προοριζομένων δια τας ανάγκας αυτών (ερεύνας, εκμετάλλευσιν μεταλλείου κλπ.). Οι ως άνω Διευθυνταί θ’ αποφαίνωνται κατά τ’ ανωτέρω και εις περίπτωσιν καθ’ ην η εισαγωγή των εν λόγω ειδών πραγματοποιείται μέσω Τελωνείων της περιφερείας των. ΙΙ.Η κατά τ’ ανωτέρω ατελής εισαγωγή θα λαμβάνη χώραν κατόπιν εγκριτικής προς τούτο αποφάσεως του Υπουργού Βιομηχανίας κοινοποιουμένης προς το αρμόδιον Τελωνείον. Εν τη αποφάσει ταύτη δέον να αναφέρωνται: 1)Τα εισαγόμενα μηχανήματα, εξαρτήματα, ανταλλακτικά και εργαλεία, 2)ο αριθμός, τα σημεία, το βάρος μικτόν και καθαρόν των περιεχόντων αυτά κιβωτίων ή δεμάτων, 3)η αξία των εισαγομένων, 4)το τελωνείον δι’ ου θα πραγματοποιηθή η εισαγωγή, 5)ο σκοπός δι’ ον ταύτα προορίζονται, 6)ότι η εισάγουσα ταύτα επιχείρησις είναι μεταλλευτική, 7)ότι τα εισαγόμενα μηχανήματα εξαρτήματα ανταλλακτικά και εργαλεία είναι πράγματι αναγκαία δια τας ανάγκας ερευνών εκμεταλλεύσεως κλπ. των μεταλλείων της εισαγούσης ταύτα μεταλλευτικής επιχειρήσεως και 8)εάν κατασκευάζωνται ή όχι υπό της εγχωρίου βιομηχανίας δια την εφαρμογήν των Νόμ. 896/37 ή 3215/55 κατά περίπτωσιν (Βλέπε και εγκ. Διαταγήν 181/1955). ΙΙΙ.Το αρμόδιον Τελωνείον βάσει της αποφάσεως του Υπουργού Βιομηχανίας και επί τη καταθέσει υπό της ενδιαφερομένης επιχειρήσεως της σχετικής διασαφήσεως και λοιπών δικαιολογητικών ως ταύτα καθορίζονται εις το άρθρ. 1 της υπ’ αριθ. Δ. 6220/55 αποφάσεως ημών θα προβαίνη συμφώνως προς την παρ. 1 της παρούσης εις την παράδοσιν των εισαγομένων μηχανημάτων, εξαρτημάτων κλπ. άνευ καταβολής δασμών και λοιπών φόρων και τελών εισπραττομένων κατά την εισαγωγήν. IV.Η παράδοσις θα γίνηται επί προσωρινή ατελεία και έναντι αξιοχρέου προσωπικής εγγυήσεως δια την καταβολήν των οικείων δασμών και λοιπών φόρων εν περιπτώσει μη επιβολής αυτώ των κάτωθι δικαιολογητικών: (Αντί της σελ. 460,01) Σελ. 460,01(α) 348-125 Ατέλειες υπέρ μεταλλευτικών επιχειρήσεων 30.Ζ.ι.3-4 Α΄.Προκειμένου περί μηχανημάτων:α)βεβαιώσεως του Διευθυντού της Μεταλλευτικής Επιχειρήσεως εξ ης θα εμφαίνηται ότι τα ατελώς παραληφθέντα υπ’ αυτής μηχανήματα κατεγράφησαν εις τα βιβλία υλικού και ατελειών και ότι θα χρησιμοποιηθώσιν αποκλειστικώς και μόνον δια τας ανάγκας των μεταλλείων αυτής (ερεύνας, εκμετάλλευσιν μεταλλείου κλπ.) και β)ομοίας βεβαιώσεως της αρμοδίας υπηρεσίας του Υπουργ. Βιομηχανίας εξ ης να εμφαίνηται ότι τα ατελώς παραληφθέντα μηχανήματα εγκαταστάσθησαν εις τους χώρους των μεταλλείων της παραλαβούσης ταύτα μεταλλευτικής επιχειρήσεως και χρησιμοποιούνται υπ’ αυτής δι’ ον σκοπόν παρελήφθησαν. Αι εν λόγω βεβαιώσεις δέον να υποβάλλωνται εντός εξαμήνου από της παραλαβής των μηχανημάτων. Η προθεσμία αύτη δύναται να παραταθή υπό του αρμοδίου Διευθυντού Τελωνείου εφ’ όσον κατά την κρίσιν του συντρέχουσιν αποχρώντες προς τούτο λόγοι. Β΄.Προκειμένου περί εξαρτημάτων ανταλλακτικών και εργαλείων βεβαιώσεως του Διευθυντού της Μεταλλευτικής Επιχειρήσεως εξ ης να εμφαίνηται ότι τα ατελώς παραληφθέντα εξαρτήματα ανταλλακτικά και εργαλεία κατεγράφησαν εις τα βιβλία υλικού και ατελειών της επιχειρήσεως και ότι θα χρησιμοποιηθώσιν αποκλειστικώς και μόνον δια τας ανάγκας των μεταλλείων αυτής. Η βεβαίωσις αύτη δέον να υποβάλληται εντός προθεσμίας 2 μηνών από της παραλαβής δυναμένης να παραταθή υπό του αρμοδίου Διευθυντού Τελωνείου εφ’ όσον συντρέχουσι κατά κρίσιν του αποχρώντες προς τούτο λόγοι. V.Η οριστικοποίησις της ατελείας και η λύσις της ληφθείσης εγγυήσεως θα γίνηται άμα τη υποβολή εις το Τελωνείον των ως άνω βεβαιώσεων. VI.Η έγκρισις της ατελούς μεταβιβάσεως ατελώς εισαχθέντων μηχανημάτων εξαρτημάτων κλπ. υπό μιας μεταλλευτικής επιχειρήσεως εις ετέραν τοιαύτην θα γίνηται βάσει της υπό της παρ. 3 του άρθρ. 6 του Α.Ν. 1851/51 προβλεπομένης αποφάσεως του Υπουργού Βιομηχανίας και επί τη τηρήσει των διατυπώσεων της παρούσης ως και της υπ’ αριθ. Δ. 6220/55 αποφάσεως ημών. VII.Η εκποίησις ή η καθ’ οιονδήποτε τρόπον διάθεσις των ατελώς παραληφθέντων μηχανημάτων εξαρτημάτων ανταλλακτικών και εργαλείων απαγορεύεται άνευ προηγουμένης αδείας της Τελωνειακής Αρχής και καταβολής των επ’ αυτών αναλογούντων δασμών και λοιπών φόρων. VIII.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Σελ. 460,02(α) 348-126 30.Ζ.ι.4 Ατέλειες υπέρ μεταλλευτικών επιχειρήσεων 